PATVIRTINTA

Vilniaus Jono Pauliaus II progimnazijos

Direktoriaus 2025-08-29

Įsakymu Nr. 1.4./V-086

**VILNIAUS JONO PAULIAUS II PROGIMNAZIJOS**

**MOKINIŲ ELGESIO TAISYKLĖS**

**I SKYRIUS**

**BENDROJI DALIS**

1. Mokinio elgesio taisyklės (toliau – Taisyklės) nustato Vilniaus Jono Pauliaus II progimnazijos (toliau – Progimnazija) mokinių elgesio taisykles Progimnazijoje, jos teritorijoje, prieigose, joje ir už jos ribų vykstančiuose bei organizuojamuose renginiuose, tarp mokinių, mokinių ir mokytojų bei kitų bendruomenės narių, progimnazijos svečių tarpusavio santykius.
2. Taisyklės  parengtos vadovaujantis Lietuvos Respublikos (toliau – LR) Konstitucija, LR Švietimo įstatymu, LR Vaiko minimalios ir vidutinės priežiūros įstatymu, LR Vaiko teisių pagrindų įstatymu, Vaiko teisių konvencija, LR Vyriausybės nutarimais, Švietimo ir mokslo ministerijos norminiais aktais, Bendrosiomis programomis, Vilniaus Jono Pauliaus II progimnazijos nuostatais, Patyčių prevencijos ir intervencijos vykdymo tvarkos aprašu, Poveikio priemonių taikymo netinkamai besielgiantiems mokiniams tvarkos aprašu bei kitais teisės aktais siekiant sukurti Progimnazijoje ir jos aplinkoje saugią, draugišką ir bendradarbiavimu pagrįstą atmosferą bei reglamentuoti mokinių elgesio normas.
3. Taisyklės apibrėžia šiuos tikslus:
	1. ugdytis gyvenimui būtinas socialines ir asmenines kompetencijas;
	2. stropiai mokytis, dalyvauti Progimnazijos veikloje;
	3. būti atsakingam (punktualiai ir reguliariai lankyti  Progimnaziją, gerbti kitų teises);
	4. ugdyti ir skleisti savo gebėjimus ir talentą;
	5. ugdyti pagarbų santykį su kitais žmonėmis, mandagų elgesį ir bendrąją kultūrą;
4. Siekiant tvarkos ir drausmės būtina, kad pagarba, atidumas ir nuoširdus bendravimas su kitais taptų įpročiu, o kiekvienas asmuo jaustų atsakomybę už save ir kitus.
5. Mokinių interesams atstovauja  Mokinių taryba, mokinio tėvai (globėjai, rūpintojai).
6. Šių Taisyklių privalo laikytis kiekvienas Progimnazijos mokinys.
7. Progimnazijos bendruomenės nariai turi teisę teikti siūlymus dėl Taisyklių pakeitimų, kurie aptariami  Mokinių ir Progimnazijos tarybose.
8. Mokinys susipažįsta  su šiomis Taisyklėmis klasės valandėlės metu pasirašytinai.
9. Mokinio taisyklės skelbiamos viešai Progimnazijos tinklapyje: [www.jonopauliausprogimnazija.vilnius.lm.lt](http://www.jonopauliausprogimnazija.vilnius.lm.lt) .
10. Mokinio taisyklių laikymąsi prižiūri klasių vadovai, mokytojai, kiti bendruomenės nariai.

**II SKYRIUS**

**MOKINIO TEISĖS**

1. Mokytis Progimnazijoje pagal savo gebėjimus ir poreikius, savarankiškai mokytis ir gauti tinkamą išsilavinimą.
2. Visų mokinių teisės yra lygios. Mokiniai negali būti diskriminuojami dėl savo tėvų amžiaus, tautybės, rasės, kalbos, pažiūrų, socialinės padėties, sveikatos būklės ar kokių nors kitokių aplinkybių.
3. Mokinys turi teisę į saviraiškos laisvę, nekenkiant kitiems.
4. Mokytis savitarpio supratimu grįstoje, psichologiškai ir fiziškai saugioje aplinkoje, turėti higienos reikalavimus atitinkantį mokymosi krūvį, vietą ir aplinką.
5. Gauti informaciją apie švietimo programas, mokymosi formas.
6. Gauti pedagoginę, psichologinę ir specialiąją pedagoginę, socialinę pedagoginę ar pirmąją medicininę pagalbą.
7. Gauti informaciją apie savo mokymosi pasiekimų įvertinimą.
8. Dalyvauti Progimnazijos ir mokinių tarybose organizuojamoje veikloje.
9. Įstatymų nustatyta tvarka ginti savo teises.
10. Burtis į vaikų ir jaunimo organizacijas, lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams.
11. Pagal savo galimybes ir gebėjimus atstovauti Progimnaziją olimpiadose, konkursuose, sporto varžybose ir kituose renginiuose.

**III SKYRIUS**

**MOKINIO PAREIGOS**

1. **Mokymasis:**
	1. Sudarius mokymosi sutartį, mokinys privalo laikytis visų jos sąlygų, Progimnazijos vidaus tvarką reglamentuojančių dokumentų reikalavimų bei šių elgesio taisyklių.
	2. Mokinys privalo stropiai mokytis, nevėluoti į pamokas,  laikytis mokinio elgesio normų, gerbti mokytojus ir kitus Progimnazijos bendruomenės narius, nepažeisti jų teisių ir teisėtų interesų.
	3. Mokytis pagal pradinio ir pagrindinio ugdymo I dalies programas iki 16 metų.
	4. Į pamoką mokinys privalo atvykti atlikęs namų darbus, atsinešti visas tai pamokai reikalingas priemones.
	5. Pamokos metu mokinys privalo laiku atlikti mokytojo paskirtas užduotis ir savo elgesiu netrukdyti mokytojui ir kitiems mokiniams.
	6. Baigti darbą ir išeiti iš klasės tik mokytojui leidus, palikti tvarkingą darbo vietą.
	7. Mokinys privalo laikytis saugaus darbo ir elgesio taisyklių (fizikos, biologijos, technologijų , chemijos, IT, šokio, fizinio ugdymo pamokose ir bibliotekoje).
	8. Mokinys privalo tausoti vadovėlius – aplenkti juos, neprirašinėti, neplėšyti.
	9. Pamokų ir kitų užsiėmimų metu draudžiama be mokytojo leidimo išeiti iš kabineto, vaikščioti, pertraukų metu be mokytojo ar kito suaugusio asmens leidimo išeiti iš Progimnazijos teritorijos. Mokiniui pažeidus šią taisyklę už mokinių saugumą ne Progimnazijos teritorijoje atsako jo tėvai/globėjai.
	10. Jei dėl objektyvių priežasčių mokytojas negali vesti pamokos, mokinys privalo: sąžiningai atlikti kito mokytojo skirtas užduotis, laikytis drausmės ir tvarkos taisyklių.
	11. Mokymosi metu mokinys privalo į Progimnaziją ateiti švariai ir tvarkingai apsirengęs.
	12. Fizinio ugdymo pamokose mokinys privalo dėvėti sportinę aprangą ir tam skirtą avalynę.
	13. Draudžiama naudotis Progimnazijoje ir jos teritorijoje nešiojamomis audio kolonėlėmis, garsiai klausytis muzikos telefone.
	14. Mokiniams, atsinešusiems mobiliuosius telefonus į Progimnaziją, privaloma laikytis šių taisyklių:
		1. draudžiama mobiliuoju telefonu Progimnazijos teritorijoje filmuoti ir fotografuoti;
		2. draudžiama mobiliuoju telefonu Progimnazijoje naudotis:
			1. 1 -8 klasių mokiniams - pamokų, pertraukų ir renginių metu;
			2. pamokos metu ir popamokinėje veikloje naudotis mobiliuoju telefonu galima tik gavus mokytojo leidimą.
		3. Mokinys, atsinešęs telefoną į Progimnaziją, prieš pamoką privalo išjungti garsą ir padėti jį į telefonų laikymui skirtą dėžutę, po pamokų pasiimti telefoną.
		4. Mokytojui leidus, mokinys gali paskambinti tėvams arba artimiesiems.
		5. Visiems progimnazijos pedagoginiams darbuotojams, pastebėjusiems išmaniuoju įrenginiu besinaudojantį mokinį, suteikiama teisė prietaisą paimti. Jis grąžinamas po pamokų tik mokiniui raštu atlikus refleksiją apie Tvarkos nesilaikymo priežastis.
		6. Mokiniui, antrą kartą pažeidus išmaniųjų įrenginių naudojimo progimnazijoje tvarką, ši priemonė yra paimama ir grąžinama tėvams (globėjams, rūpintojams).
		7. Jei mokinys atsisako atiduoti ugdymo metu naudojamą telefoną, problemos sprendimui mokytojas gali kviestis socialinį pedagogą ar mokyklos administracijos darbuotoją. Fiksuojamas drausmės pažeidimo faktas, informuojami tėvai.
		8. Jei mokinys tris kartus pažeidžia naudojimo(si) mobiliaisiais telefonais taisykles, jo elgesys, pasikvietus tėvus, svarstomas Vaiko gerovės komisijos posėdyje.
	15. Draudžiama be mokytojo leidimo į Progimnazijoje esantį kompiuterį įdiegti arba jame panaikinti bet kokią programą.
	16. Draudžiama pamokų metu valgyti, gerti gėrimus (išskyrus vandenį), kramtyti kramtomąją gumą.
2. **Lankomumas:**
	1. Mokinys privalo reguliariai ir punktualiai lankyti Progimnaziją.
	2. Mokinys negali praleisti pamokų be pateisinamos priežasties.
	3. Mokinio dalyvavimas klasės valandėlėse yra privalomas.
	4. Jei mokinys negali atvykti į pamokas, nepilnamečio mokinio tėvai (globėjai, rūpintojai) raštu (pvz., laišku elektroniniame dienyne arba sms žinute ar kita progimnazijoje nustatyta tvarka), ne vėliau kaip iki pamokų pradžios turi pranešti klasės vadovui apie vaiko neatvykimą į pamokas, nurodydami priežastį. Priedas Nr. 1 (Vilniaus miesto savivaldybės nesimokančių ir mokyklos nelankančių vaikų apskaitos tvarkos aprašo priedas).
	5. Jei mokinys neatvyksta į pamokas ir nepilnamečio mokinio tėvai (globėjai, rūpintojai) neinformuoja Progimnazijos arba jei mokinys išvyksta iš pamokos (-ų) savavališkai, be pateisinamos priežasties, klasės vadovas tą pačią dieną informuoja nepilnamečio mokinio tėvus (globėjus, rūpintojus) apie vaikoneatvykimą į pamokas.
	6. Mokinys privalo iš anksto pateikti klasės vadovui savo tėvų/globėjų rašytinį prašymą, atsiradus būtinybei išeiti iš Progimnazijos anksčiau.
	7. Jeigu mokinys blogai pasijunta (sunegaluoja) pamokų metu, jis privalo kreiptis į Progimnazijos visuomenės sveikatos specialistę, vykdančią sveikatos priežiūrą Progimnazijoje. Atlikus medicininę apžiūrą ir nustačius būtinumą nutraukti mokymosi procesą, mokiniui išduodamas sveikatos apžiūros lapelis, kurį mokinys  privalo pateikti klasės auklėtojui ar pamoką vedančiam mokytojui. Mokinys atleidžiamas nuo užsėmimų ir gali būti išleidžiamas iš Progimnazijos tik pateikęs sveikatos apžiūros lapelį.
	8. Progimnazijos veiksmai užtikrinant mokinių progimnazijos lankomumą:
	9. jei per kalendorinį mėnesį mokinys praleidžia daugiau nei 5 mokymosi dienas arba nėra informacijos apie mokinio ligą ar apsilankymą pas gydytoją arba kitos institucijos ar įstaigos, kuri organizuoja renginius, arba įrodymų (informacijos), patvirtinančių mokinio apsilankymą valstybinėje ar savivaldybės institucijoje ar įstaigoje, klasės vadovas informuoja mokinį ir nepilnamečio mokinio tėvus (globėjus, rūpintojus) apie mokinio pareigas – reguliariai lankyti mokyklą, be pateisinamos priežasties nepraleisti pamokų;
	10. jei mokinys einamųjų mokslo metų eigoje pakartotinai pažeidžia mokinio pareigą – reguliariai lankyti Progimnaziją, be pateisinamos priežasties nepraleisti pamokų, įvertinus pažeidimų aplinkybes ir apimtis, mokinio Progimnazijos nelankymo klausimas Progimnazijos nustatyta tvarka gali būti teikiamas nagrinėti vaiko gerovės komisijoje;
	11. jei mokinys einamųjų mokslo metų eigoje sistemingai (tris ir daugiau kartų) pažeidžia mokinio pareigą – reguliariai lankyti Progimnaziją, be pateisinamos priežasties nepraleisti pamokų, o teikta švietimo pagalba yra neveiksminga ir neefektyvi, Progimnazijos vadovas vaiko gerovės komisijos siūlymu kreipiasi į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo. Progimnazija, turėdama pagrįstos informacijos apie galimus vaiko teisių pažeidimus, neužtikrinamas vaiko teises ir geriausius interesus, atlikusi teisės aktais paskirtas funkcijas vaiko teisių apsaugos srityje, informaciją apie galimus vaiko teisių pažeidimus (apie galimą vaiko teisių pažeidimą, tai pagrindžiančius faktus ir priemones, kurių imtasi situacijai išsiaiškinti ir spręsti), kreipiasi į Tarnybą ar jos įgaliotą teritorinį skyrių spręsti klausimą dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo.
	12. jei mokinys nelankė mokyklos ir per mėnesį be pateisinamos priežasties praleido daugiau kaip pusę pamokų ar ugdymui skirtų valandų, mokykla, išnaudojusi visas švietimo pagalbos mokiniui teikimo galimybes, gali kreiptis į vaiko nuolatinės gyvenamosios vietos savivaldybės merą su prašymu dėl vaiko minimalios priežiūros priemonių skyrimo.
	13. Mokinio atostogos planuojamos mokinių atostogų metu.
3. **Mokinio elgesys:**
	1. Mokinys privalo mandagiai elgtis, sveikintis su Progimnazijos bendruomenės nariais ir Progimnazijos svečiais.
	2. Progimnazijoje ir jos teritorijoje draudžiama tyčiotis, užgaulioti kitus, naudoti arba propaguoti psichologinį, fizinį smurtą, lytinę/rasinę/religinę nesantaiką bei vartoti necenzūrinius žodžius ar gestus.
	3. Pertraukų metu kabinetuose, koridoriuose, laiptinėse, rūbinėje, bibliotekoje, valgykloje ir kitose patalpose bei kieme mokinys privalo laikytis saugaus elgesio taisyklių: nesimušti, nesityčioti, nesispjaudyti, nečiuožinėti turėklais, nešokinėti nuo laiptų ar kitų aukštų daiktų, nebėgioti, netriukšmauti, nesėdėti ant palangių, nesistumdyti, nežaisti pavojingų sveikatai žaidimų, nesimėtyti sniego gniūžtėmis ar kitais daiktais, nešaudyti petardomis, nedaryti kitų veiksmų kurie sukeltų pavojų sau ar aplinkiniams; Visuomet elgtis saugiai ir atsakingai savo ir kitų atžvilgiu.
	4. Mokinys privalo tausoti ir saugoti Progimnazijos ir bendruomenės narių turtą, kartu su tėvais/globėjais atsakyti už tyčia sugadintą inventorių ir kitą turtą, bei atlyginti padarytą žalą, pastebėjęs sugadintą turtą, apie tai nedelsiant pranešti budinčiam mokytojui ar kuriam kitam darbuotojui.
	5. Mokinys turi palaikyti švarą ir tvarką Progimnazijoje bei jos teritorijoje: nešiukšlinti, nespjaudyti, nelipdyti kramtomosios gumos ant stalų, kėdžių ir sienų, nepiešti ant inventoriaus ir sienų, nespardyti durų ir minkštasuolių, nelaužyti medžių, krūmų, nemindžioti želdynų.
	6. Progimnazijos patalpose ir jos teritorijoje draudžiama važinėti riedlentėmis, riedučiais, naudotis kitu sporto inventoriumi ne tam skirtose vietose; atvykus į Progimnaziją dviračiu ar paspirtuku, privaloma jį palikti lauke tam skirtoje vietoje.
	7. Draudžiama įsinešti į Progimnaziją pavojų sveikatai keliančius bei ugdymo procesui nereikalingus daiktus: šaunamuosius ginklus, dujų balionėlius, peilius, degtukus, žiebtuvėlius, sprogmenis ir kitas pirotechnikos priemones, cigaretes, elektronines cigaretes, narkotines medžiagas, alkoholinius gėrimus, švirkštus ir kt.
	8. Griežtai draudžiama vartoti, laikyti, platinti psichiką veikiančias (tabako, elektroninių cigarečių, alkoholio, psichotropinių ir narkotinių) medžiagas.
	9. Progimnazijoje ir jos teritorijoje griežtai draudžiama užsiimti prekyba ar kita komercine veikla.
	10. Griežtai draudžiama slapta (be asmens sutikimo) filmuoti, fotografuoti kitus asmenis, įrašinėti kitų asmenų (mokinių, mokytojų ar kitų darbuotojų) pokalbius. Mokinys privalo atsakingai elgtis virtualioje erdvėje, gerbti savo ir kitų privatumą ir teises.
	11. Draudžiama kviesti pašalinius asmenis, nesimokančius arba nedirbančius Progimnazijoje be klasės vadovo ar Progimnazijos administracijos leidimo.
	12. Mokinys turi rūpintis savo asmeninių daiktų saugumu (Progimnazija neatsako už pavogtus, pamestus ar sugadintus vertingus daiktus).
	13. Mokinys privalo dalyvauti Vaiko gerovės komisijos posėdžiuose, jeigu mokinys yra pakviestas.
	14. Atlikti socialinę – pilietinę veiklą, per metus ne mažiau kaip 20 valandų, pagal patvirtintą Vilniaus Jono Pauliaus II progimnazijos direktorės socialinės - pilietinės veiklos organizavimo tvarkos aprašą.
	15. Mokinys privalo žinoti ir tiksliai vykdyti mokinio elgesio, priešgaisrinės saugos taisykles, saugumo reikalavimus patalpose.
4. **Mokinių daiktų patikrinimas:**
	1. Jeigu Progimnazijos darbuotojui kyla pagrįstų įtarimų, jog mokinys gali turėti draudžiamų daiktų, jis informuoja administracijos atstovą arba socialinį pedagogą, kurie turi teisę prašyti mokinio parodyti asmeninius daiktus.
	2. Jei mokinys nesutinka parodyti daiktų, apie įtarimus dėl draudžiamų daiktų turėjimo nedelsiant informuojami mokinio tėvai (globėjai) ir jie kviečiami atvykti į Progimnaziją. Esant būtinybei, apie įtarimus dėl draudžiamų daiktų turėjimo nedelsiant informuojama teritorinė policijos įstaiga.
	3. Progimnazija, bendradarbiaudama su Vilniaus miesto VPK V PK Viešosios policijos skyriumi, pasilieka sau teisę organizuoti mokinių asmeninių daiktų patikras.
5. **Mokinių skatinimas:**
	1. Mokiniai gali būti skatinami už:
		1. labai gerą mokymąsi;
		2. pavyzdingą elgesį;
		3. labai gerą pamokų lankymą;
		4. aktyvumą, iniciatyvumą pamokose;
		5. aktyvų dalyvavimą klasės, Progimnazijos ir mokinių tarybų veikloje;
		6. meninę, sportinę, kūrybinę, visuomeninę veiklą;
		7. mokyklos garsinimą savivaldybės, respublikos ar tarptautiniu mastu;
		8. pasiekimus meninėje, sportinėje, kūrybinėje ir kt. veiklose.
6. **Mokinių skatinimo priemonės:**
	1. žodinė padėka;
	2. mokytojo, klasės vadovo padėka raštu elektroniniame TAMO dienyne;
	3. Progimnazijos direktoriaus padėka raštu;
	4. Progimnazijos direktoriaus diplomai už aukštus mokymosi rezultatus mokslo metų pabaigoje (metinis pasiekimų įvertinimas) :
		1. auksinis diplomas, kai 1-4 klasių mokinio metinis pasiekimų įvertinimas yra visų dalykų aukštesniojo pasiekimų vertinimo lygio;
		2. sidabrinis diplomas, kai 1-4 klasių mokinio metinis pasiekimų įvertinimas

yra iki dviejų dalykų pagrindinio ir kitų dalykų aukštesniojo pasiekimų vertinimo lygio;

* + 1. auksinis diplomas, kai 5-8 klasių mokinio metinis pasiekimų įvertinimas yra aukštesniojo pasiekimo vertinimo lygio (įvertinimas 9 (labai gerai) ir 10 (puikiai);
		2. sidabrinis diplomas, kai 5-8 klasių mokinio metinis pasiekimų įvertinimas yra iki dviejų dalykų pagrindinio (įvertinimas 8 (gerai) ir kitų dalykų aukštesniojo pasiekimo vertinimo lygio (įvertinimas 9 (labai gerai) ir 10 (puikiai);
	1. Progimnazijos direktoriaus, klasės vadovo padėka raštu tėvams už gerą vaikų auklėjimą;
	2. esant galimybei, geriausiai besimokantiems, nepraleidusiems pamokų, pasižymėjusiems iniciatyvumu, aktyvia veikla Progimnazijos labui, olimpiadose, konkursuose, varžybose, kituose renginiuose mokiniams, aktyviausiems Progimnazijos ir mokinių tarybų nariams organizuojamos išvykos, įvairios stovyklos, projektai; apdovanojami asmeninėmis dovanomis.
	3. Mokiniai gali būti skatinami pamokos, klasės valandėlės, renginių metu, pasibaigus pusmečiui, mokslo metams.

**IV SKYRIUS**

**MOKINIO ATSAKOMYBĖ**

1. **Mokinių drausminimas:**

* 1. Drausminės priemonės gali būti taikomos už:
		1. mokymosi priemonių neturėjimą;
		2. netinkamą elgesį (pamokos trukdymą, nedalyvavimą ugdomojoje veikloje,

 savavališką išėjimą iš kabineto ir kt.) pamokų metu;

* + 1. naudojimąsi telefonais, mp3 grotuvais, kolonėlėmis ar kitais ugdymo procese

 nereikalingais daiktais pamokų metu;

* + 1. nuolatinį vėlavimą į pamokas;
		2. pamokų praleidinėjimą be pateisinamos priežasties;
		3. nepagarbų, įžūlų, žeminantį elgesį su mokytojais, mokiniais, kitais bendruomenės

 nariais;

* + 1. necenzūrinių žodžių vartojimą;
		2. dalyvavimą muštynėse, jų inicijavimą, organizavimą;
		3. alkoholio, tabako ar narkotinių medžiagų vartojimą ir platinimą Progimnazijos

 teritorijoje ir jos prieigose;

* + 1. azartinių lošimų organizavimą ir dalyvavimą juose;
		2. tyčinį Progimnazijos turto sugadinimą;
		3. svetimų daiktų pasisavinimą;
		4. kitus Progimnazijos darbo tvarkos taisyklių, mokymosi sutarties pažeidimus.
1. **Mokinių drausminimo priemonės:**
	1. Mokymosi priemonių neturėjimas:
		1. pirmą kartą neatsinešus reikiamų mokymo priemonių – žodinis mokytojo įspėjimas;
		2. pasikartojus – pastaba elektroniniame dienyne, informuojami mokinio tėvai/globėjai.
	2. Netinkamas elgesys (pamokos trukdymas, nedalyvavimas ugdomojoje veikloje, savavališkas išėjimas iš kabineto ir kt.) pamokų metu:
		1. pirmą kartą pastebėjus – žodinis mokytojo įspėjimas;
		2. antrą kartą pastebėjus – pastaba elektroniniame dienyne;
		3. piktybiškai kartojantis netinkamam elgesiui pamokoje – rašomas Drausmės pažeidimo aktas (2 priedas) (perduodamas klasės vadovui), informuojami mokinio tėvai/globėjai ir socialinė pedagogė;
		4. surinkus 5 Drausmės pažeidimo aktus, mokinys svarstomas Vaiko gerovės komisijos posėdyje.
	3. Naudojimasis telefonais, grotuvais ir kitais ugdymo procese nereikalingais daiktais pamokos metu:
		1. pirmą kartą pastebėjus – žodinis mokytojo įspėjimas;
		2. antrą kartą pastebėjus – pastaba elektroniniame dienyne;
		3. pasikartojus naudojimosi telefonu, grotuvais ir kitais ugdymo procese nereikalingais daiktais pamokos metu atvejams rašomas Drausmės pažeidimo aktas, mokytojas turi teisę atimti telefoną, grotuvą ir kitus ugdymo procese nereikalingus daiktus, grąžinti juos tik tėvams/globėjams.
	4. Nuolatinis vėlavimas į pamokas:
		1. mokiniui pavėlavusį pamoką, mokytojas dienyne žymi „p“;
		2. pavėlavus į pamokas daugiau nei 5 kartus, klasės vadovas užpildo Drausmės pažeidimo aktą, bei informuoja mokinio tėvus/globėjus ir socialinę pedagogę;
		3. surinkus 3 Drausmės pažeidimo aktus dėl pavėlavimų į pamokas, mokinys svarstomas Vaiko gerovės komisijos posėdyje, informuojant tėvus/globėjus.
2. Nepagarbus, įžūlus, žeminantis elgesys su mokytojais, mokiniais, kitais Progimnazijos bendruomenės nariais, necenzūrinių žodžių vartojimas:
	1. pirmą kartą pastebėjus – žodinis mokytojo įspėjimas;
	2. jei mokinys, po žodinio mokytojo įspėjimo, elgiasi nepagarbiai, įžūliai, vartoja necenzūrinius žodžius, rašomas Drausmės pažeidimo aktas, klasės vadovas informuoja tėvus/globėjus;
	3. pasikartojus netinkamam elgesiui, mokinys svarstomas Vaiko gerovės komisijos posėdyje, informuojant tėvus/globėjus.
3. Dalyvavimas muštynėse, jų inicijavimas, organizavimas:
	1. įvykus konfliktinei, pavojų kitų saugumui ir sveikatai keliančiai situacijai – rašomas

 Drausmės pažeidimo aktas, informuojama socialinė pedagogė, tėvai/globėjai;

* 1. pasikartojus, mokinys svarstomas Vaiko gerovės komisijos posėdyje, informuojant

tėvus/globėjus.

1. Alkoholio, tabako ar narkotinių medžiagų vartojimas ir platinimas Progimnazijos teritorijoje ir jos prieigose:
	1. už rūkymą Progimnazijos patalpose, jos teritorijoje ir prieigose, rašomas Drausmės pažeidimo aktas, informuojami tėvai/globėjai, socialinė pedagogė, policija, direktoriaus įsakymu mokiniui rašomas papeikimas informuojant tėvus/globėjus. Padarytų nusižengimų aprašymai perduodami Vilniaus miesto VPK V PK Viešosios policijos skyriaus Prevencijos poskyriui dėl administracinio poveikio priemonių taikymo šeimai ATPK 174,175, 181 str.
	2. pastebėjus mokinį apsvaigusį nuo alkoholio ar narkotinių medžiagų, rašomas Drausmės pažeidimo aktas, informuojami tėvai/globėjai, socialinė pedagogė, policija, direktoriaus įsakymu mokiniui rašomas papeikimas informuojant tėvus/globėjus.
2. Azartinių lošimų organizavimas ir dalyvavimas juose (azartiniais lošimais vadinamas bet koks lošimas iš pinigų, daiktų, ar kitokių vertingų daiktų siekiant gauti pelno arba naudos):
	1. pastebėjus mokinius lošiant azartinius žaidimus, rašomas Drausmės pažeidimo aktas, klasės vadovas informuoja tėvus/globėjus ir socialinę pedagogę;
	2. pasikartojus azartiniams lošimams Progimnazijoje, klasės vadovas informuoja socialinę pedagogę, kviečiami tėvai/globėjai, policija.
3. Tyčinis Progimnazijos turto sugadinimas:
	1. rašomas Drausmės pažeidimo aktas, kviečiami tėvai (globėjai), Progimnazijai padaryta žala atlyginama pagal Civilinio kodekso 6.276 str..
4. Svetimų daiktų pasisavinimas (vagystė):
	1. rašomas Drausmės pažeidimo aktas, informuojama socialinė pedagogė, kviečiami tėvai/globėjai, policija.
5. Kiti Progimnazijos darbo tvarkos taisyklių, mokymosi sutarties pažeidimai:
	1. mokiniams, nesilaikantiems kitų mokyklos darbo tvarkos taisyklių ir mokymosi sutarties, mokytojas ar klasės vadovas pareiškia žodinį įspėjimą;
	2. pasikartojus Taisyklių pažeidimui, rašomas Drausmės pažeidimo aktas, klasės vadovas informuoja socialinę pedagogę, kviečiami tėvai/globėjai;
	3. surinkus 3 Drausmės pažeidimo aktus, mokinys svarstomas Vaiko gerovės komisijos posėdyje, informuojant tėvus/globėjus.
	4. mokiniui gavus trečią direktoriaus papeikimą, kreipiamasi į Vilniaus miesto savivaldybės Vaiko gerovės komisiją dėl Vaiko minimalios ir vidutinės priežiūros priemonės skyrimo.
6. Mokiniui, pažeidusiam mokinio elgesio taisykles, kai jo elgesys kelia pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui arba turtui, taip pat trukdo ugdymosi procesą, pažeidžia kitų asmenų garbę ir orumą bei psichologinį ir fizinį saugumą (pasikartojantis, tyčinis, agresyvus, įžūlus elgesys), taikomos trumpalaikės poveikio priemonės: mokinio ugdymosi vietos pakeitimas, budinčio Progimnazijos administratoriaus iškvietimas, mokinio daiktų patikrinimas, tėvų/globėjų iškvietimas į progimnaziją ar kiti pagrįsti veiksmai.
7. Progimnazija, dėl objektyvių priežasčių negalinti užtikrinti mokiniui, besimokančiam pagal privalomojo švietimo programas, psichologinės, specialiosios pedagoginės, specialiosios ar socialinės pedagoginės pagalbos, suderinusi su jo tėvais ( globėjais, rūpintojais), pedagogine psichologine Vaikų teisių apsaugos tarnyba, siūlo jam mokytis kitoje mokykloje (Remiantis LR Švietimo įstatymo 29 str. 10 punktu);
8. Mokinys Lietuvos Respublikos vaiko minimalios ir vidutinės priežiūros įstatymo (toliau – Vaiko minimalios ir vidutinės priežiūros įstatymas) nustatytais pagrindais ir tvarka gali būti perkeltas į kitą Progimnaziją arba jam gali būti skirta kita minimalios ar vidutinės priežiūros priemonė (Remiantis LR Švietimo įstatymu 29 str. 11 punktu).
9. **Pagrįsti fiziniai veiksmai**
	1. Progimnazijos darbuotojas pagrįstus fizinius veiksmus mokinio atžvilgiu gali taikyti tik tais atvejais, kai siekiama apsaugoti mokinį nuo paties savęs ar kitų asmenų sužalojimo, užkirsti kelią ar nutraukti smurtinį mokinio elgesį prieš kitus mokinius, darbuotojus ar kitus aplinkinius asmenis.

**V SKYRIUS**

**BAIGIAMOSIOS NUOSTATOS**

1. Šiose taisyklėse nenurodyti reikalavimai, kurių privalu laikytis ir su kuriais mokiniai supažindinami konkrečiose veiklose, yra pateikti atskiruose aprašuose, tvarkose ar kituose dokumentuose.
2. Su Mokinio elgesio taisyklėmis mokinius pasirašytinai supažindina klasės vadovas, apie tai informuojami tėvai (globėjai, rūpintojai).
3. Taisyklės gali būti keičiamos, papildomos, keičiantis įstatymams, keičiant Progimnazijos darbo organizavimą.
4. Mokinio taisyklės skelbiamos viešai Progimnazijos tinklapyje: [www.jonopauliausprogimnazija.vilnius.lm.lt](http://www.jonopauliausprogimnazija.vilnius.lm.lt) .

Vilniaus miesto savivaldybės nesimokančių

ir mokyklos nelankančių vaikų apskaitos tvarkos aprašo priedas Nr. 1

**(Pranešimo forma)**

Vieno iš tėvų (globėjų, rūpintojų) vardas, pavardė

Vilniaus Jono Pauliaus II progimnazijos

Direktorei Janinai Vysockai

........................ klasės vadovui (-ei)

................................................................................

**PRANEŠIMAS**

**APIE MOKINIO NEDALYVAVIMĄ UGDYMO PROCESE**

20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

Vilnius

Pranešu, kad mano sūnus / dukra (globotinis (-ė), rūpintinis (-ė) ...........................................................................................................................................................

...........................................................................................................................................................

(vardas, pavardė, klasė)

praleido ugdymo dienas nuo .............................................. iki ..........................................................,

 (data) (data)

dėl.......................................................................................................................................................

(priežastis)

Pagal gydytojo rekomendaciją prašau iki ........................................... atleisti nuo fizinio

(data)

krūvio fizinio ugdymo pamokose. Patvirtinu, kad pateikti duomenys yra teisingi.

PRIDEDAMA:

1.

2.

3.

.................................................... ............................................................................

(Parašas) (Vardas, Pavardė)

Priedas Nr.2

**VILNIAUS JONO PAULIAUS II PROGIMNAZIJOS DRAUSMĖS PAŽEIDIMO AKTAS**

........................................

(data)

**Mokinys(ė)**...................................................................................................., klasė................

***Pamokos, pertraukos, renginio metu*** (pabraukti):

* neturėjo mokymosi priemonių;
* trukdė pamoką: išdykavo, triukšmavo, replikavo, nereagavo į drausminančias pastabas;
* nedalyvavo ugdomojoje veikloje: nedirbo, neatliko mokytojo skirtų užduočių;
* vėlavo;
* savavališkai išėjo iš kabineto pamokos metu;
* naudojosi telefonu, grotuvu ar kitais ugdymo procese nereikalingais daiktais;
* nepagarbiai, įžūliai, žeminančiai elgėsi su mokytojais, mokiniais, kitais mokyklos bendruomenės nariais;
* vartojo necenzūrinius žodžius;
* pastebėtas apsvaigęs nuo alkoholio ar kitų narkotinių medžiagų progimnazijoje (progimnazijos teritorijoje);
* pastebėtas rūkantis progimnazijoje (progimnazijos teritorijoje);
* tyčia sunaikino ar sugadino progimnazijos turtą;
* pasisavino svetimą daiktą (-us);
* sukėlė muštynes, mušėsi;
* pertraukos metu bėgiojo, triukšmavo, stumdėsi, prasivardžiavo, tyčiojosi iš kitų;
* praleidinėjo pamokas be pateisinamos priežasties;
* nedėvi sportinės aprangos fizinio ugdymo pamokose;
* šiukšlino mokykloje ir jos teritorijoje, atsisakė surinkti šiukšles;
* kita (įrašyti).

.....................................................................................................................................................................................................................................................................................................................

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokytojo parašas) (mokytojo vardas, pavardė)

**Drausmės pažeidimo priežasčių paaiškinimas** *(pildo mokinys):*

...........................................................................................................................................................

...........................................................................................................................................................

...........................................................................................................................................................

...........................................................................................................................................................

...........................................................................................................................................................

...........................................................................................................................................................

...........................................................................................................................................................

...........................................................................................................................................................

...........................................................................................................................................................

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio parašas) (mokinio vardas, pavardė)

**Susipažinau** *(tėvai (globėjai, rūpintojai):*

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 (parašas) ( vardas, pavardė)

Šių pažeidimų priežastis aiškinosi:

Klasės auklėtoja (-as) ................................................................................... data ............................

(vardas, pavardė, parašas)

Socialinė pedagogė ......................................................................................data .............................

(vardas, pavardė, parašas)